proxectonos/corpus_dominio_legal_administrativo_tmp huggingface dataset:
18/01/2021 | Administración LocalMunicipal
Boqueixón
Convocatoria pública para a elección de xuíz de paz titular do Concello de Boqueixón - A Coruña

No decreto da alcaldía ditado o día 11 de xaneiro de 2021, resolveuse convocar a praza de xuíz de paz titular do Concello de Boqueixón con arranxo as seguintes bases da convocatoria: En cumprimento do establecido nos artigos 99 e seguintes da Lei Orgánica 6/1985, do Poder Xudicial e os artigos 4 e seguintes do Regulamento número 3/1995, do 7 de xuño, dos Xuíces de Paz, aprobado por acordo do Consello Xeral do Poder Xudicial do 7 de xuño de 1995, pola presente, acordase inicia-lo expediente para a elección dos cargos de Xuíz de paz titular e substituto do Concello de Boqueixón, segundo as bases seguintes: Elección de Xuíz de paz titular e substituto deste municipio. No Rexistro Xeral do Concello, Forte s/n, 1, 15581 BOQUEIXÓN (A Coruña), en horario de 9:00 a 14:00 horas, ou de calquera dos xeitos previstos na Lei 39/2015 do 1 de outubro, do procedemento administrativo común das Administracións Públicas, no prazo de 15 días hábiles dende a publicación do anuncio da convocatoria no BOP Poderán participar na selección as persoas que, aínda non sendo licenciados en dereito, reúnan os seguintes requisitos: a) Ser español. b) Ser maior de idade. c) Non estar incurso en algunhas das causas de incapacidade establecidas no artigo 303 da Lei orgánica do Poder xudicial. - Os impedidos física ou psiquicamente para a función xudicial. - Os condenados por delito doloso mentres non obteñan a rehabilitación. - Os procesados ou inculpados por delito doloso, en tanto non sexan absoltos ou se dicte auto de sobresemento. - Os que non estean no pleno exercicio dos seus dereitos civís. d) Non estar incurso en ningunha das causas de incompatibilidade previstas na Lei orgánica do Poder xudicial. e) Fotocopia autenticada do Documento nacional de identidade. f) Certificación de antecedentes penais expedida polo Rexistro central de penados e rebeldes e declaración complementaria a que fai referencia a Lei 68/1980, do 1 de decembro, sobre expedición de certificacións e informes sobre conduta cidadá, de non estar inculpado ou procesado. g) Certificado ou informe médico de non estar impedido física ou psiquicamente para a función xudicial. h) Declaración xurada de reunir os requisitos legais para acceder ao nomeamento de non estar incurso en ningunha das causas de incapacidade ou incompatibilidade para exerce-lo cargo. i) Xustificación de méritos (de alega-los o solicitante). j) Na instancia especificarase se o candidato se presenta a Xuíz de paz titular ou substituto. As solicitudes presentadas dentro do prazo establecido someteranse á consideración do Pleno do Concello na primeira sesión que celebre para a elección da persoa idónea de entre as interesadas co quórum de maioría absoluta dos seus membros. Os candidatos propostos polo concello serán nomeados Xuíz de paz titular pola Sala de Goberno do Tribunal superior de xustiza de Galicia por un período de catro anos. O que se fai público para xeral coñecemento. Boqueixón, 13 de xaneiro de 2021. O alcalde, Manuel Fernández Munín
18/01/2021 | Administración LocalMunicipal
Vilarmaior
Secretaría - Intervención
Aprobación inicial do padrón fiscal da taxa polo servizo municipal de saneamento do exercicio 2021

ANUNCIO Aprobación de padrón fiscal A Alcaldía deste Concello, o día 13 de xaneiro de 2021, aprobou o padrón de contribuíntes da taxa pola prestación do servizo municipal de saneamento de 2021, por importe de 14.733 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 13 de xaneiro de 2021. O ALCALDE Carlos Vázquez Quintián
18/01/2021 | Administración LocalMunicipal
Santiso
Anuncio de aprobación e exposición ao público do padrón fiscal da taxa pola recollida de lixo correspondente ao exercicio económico 2020

Por Decreto de Alcaldía de data 12 de xaneiro de 2021 resolveuse o seguinte: PRIMEIRO.- Aprobar o padrón fiscal da taxa pola recollida de lixo correspondente ao exercicio económico 2020. SEGUNDO.- Expoñer ao público todos os datos incorporados ao padrón durante o prazo de 15 días, que se contarán a partir do día seguinte ao da publicación do anuncio no Boletín Oficial da Provincia. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102 da Lei 58/2003, do 17 de decembro, Xeral Tributaria. TERCEIRO.- Contra as liquidacións incorporadas ao padrón todos os interesados poderán interpoñer recurso de reposición ante esta alcaldía, segundo o disposto no artigo 14.2 do Texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado desde o día seguinte ao de finalización do período de exposición pública do padrón. Contra a resolución expresa do recurso de reposición poderán interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses a contar desde o día seguinte ó da recepción da notificación da resolución expresa do recurso de reposición. Transcorrido un mes desde a interposición do recurso de reposición, sen que recaese resolución expresa deste, entenderase desestimado e poderá interpoñer recurso contencioso-administrativo no prazo de seis meses. Todo iso sen prexuízo de que poidan exercitar calquera outro recurso que estimen como máis pertinentes aos seus dereitos. Santiso, 12 de xaneiro de 2021. O Alcalde-Presidente Asdo.: Manuel Adán López
18/01/2021 | Administración LocalMunicipal
Vimianzo
Anuncio de cobranza

Con data 13/01/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE DECEMBRO 2020 co seguinte detalle: Mes de Decembro do ano 2020 (126 recibos por importe total de 5.682,33 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 25 de xaneiro de 2021 ata o día 24 de narzo de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 13 de xaneiro de 2021. A alcaldesa Mónica Rodríguez Ordóñez
18/01/2021 | Administración LocalMunicipal
Ames
Aprobación lista cobratoria do prezo público pola prestación do servizo da EMMA - decembro 2020

Por Decretos de Alcaldía, de data 13 de xaneiro de 2021 aprobáronse as liquidacións correspondentes a: - Lista cobratoria do prezo público pola prestación do servizo da EMMA, Instrumento e Linguaxe Musical, período decembro 2020. - Lista cobratoria do prezo público pola prestación do servizo da EMMA, Música e Movemento, período decembro 2020. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 15 de xaneiro de 2021 ao 15 de marzo de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de marzo de 2021 obter un duplicado nas oficinas do concello de Ames sitas en: Bertamiráns: Pza. Horta de Abaixo 6, local 18 Milladoiro: Rúa Viorneira 6, Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 13 de xaneiro de 2021 O alcalde: José M. Miñones Conde
18/01/2021 | Administración LocalMunicipal
A Coruña
Persoal
Anuncio corrección erro lista definitiva 12 prazas de Oficial da Policía Local, C. E. 6/18

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 11 de xaneiro de 2021, resolveuse o seguiente: Incluir na lista definitiva de aspirantes admitidos e excluídos ao proceso selectivo convocado para cubrir 12 prazas de Oficial da Policía Local, C. E. 6/18 (10 prazas promoción interna e 2 por mobilidade) a Don OSCAR GUIRADO CARABEL con DNI ****8637R como aspirante admitido no turno de promoción interna. A Coruña, 12 de xaneiro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
18/01/2021 | Administración LocalMunicipal
Vilarmaior
Secretaría - Intervención
Aprobación inicial padrón fiscal taxa RSU exercicio 2021

A Alcaldía deste concello o día 13 de xaneiro de 2021, aprobou o padrón de contribuíntes da taxa de recollida do lixo e residuos sólidos urbanos de 2021, por importe de 47.360 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 13 de xaneiro de 2021. O ALCALDE, Carlos Vázquez Quintián.
18/01/2021 | Administración LocalMunicipal
A Pobra do Caramiñal
Acordo de aprobación de dedicacións exclusivas, indemnizacións por asistencia a órganos colexiados e asignacións aos grupos políticos da Corporación

De acordo co artigo 75.5 da Lei 7/1985, do 2 de abril, reguladora das bases do réxime local, faise público que o Pleno da Corporación, na sesión extraordinaria celebrada o día 29 de decembro de 2020, adoptou o seguinte acordo: “PRIMEIRO: Determinar como cargos con dedicación exclusiva, sen prexuízo dos xa existentes, aos seguintes: · Titular da Concellería de Servizos Sociais e Desenvolvemento Local. · Titular da Concellería de Servizos Municipais, Benestar Animal e Persoal. SEGUNDO: Establecer a favor dos membros da Corporación que sexan titulares das consellerías indicadas no punto primeiro, o exercicio das funcións inherentes as mesmas en réxime de dedicación exclusiva. Así mesmo, corresponderalles as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social. A percepción destas retribucións será incompatible co exercicio de todo tipo de actividades retributivas e coa de calquera outra retribución con cargo aos presupostos das Administracións Públicas e dos Entes, Organismos e Empresas delas dependentes. Tamén será incompatible coas indemnizacións que se establezan no apartado seguinte. Anualmente incrementaranse nos termos que determinen as leis de orzamentos xerais do Estado, para o conxunto dos empregados públicos. TERCEIRO: Establecer cos mesmos efectos a favor dos membros da Corporación o réxime de indemnizacións seguinte: a) Por asistencia ás sesións do Pleno, 140,00 euros/sesión. b) Por asistencia ás sesións da Xunta de Goberno Local, con periodicidade semanal, 70,00 euros/ sesión. c) Por asistencia ás sesións das Comisións Informativas, 90,00 euros/sesión. CUARTO: Establecer a favor dos diferentes Grupos Políticos Municipais, unha indemnización para gastos realizados no exercicio das súas funcións, nas contías seguintes: - 800,00 euros anuais como cantidade fixa para cada grupo, mais 250 euros anuais por cada concelleiro compoñente do grupo municipal. QUINTO: Notificar o presente acordo ós Portavoces dos diferentes Grupos Políticos Municipais e a tódolos Concelleiros, facendo constar a aqueles que foron designados para desenvolver o seu cargo en réxime de dedicación exclusiva, que se entenderá aceptado dito réxime polo afectado, de non manifestar nada ó respecto dentro do prazo das 24 horas seguintes á súa notificación. SEXTO: Este acordo surtirá efectos dende o día seguinte ó da súa adopción, sen prexuízo da súa publicación no Boletín Oficial da Provincia.” Na Pobra do Caramiñal, a 13 de xaneiro de 2021. O alcalde (Alicia Mercedes Chauvet Cupeiro)
18/01/2021 | Administración LocalMunicipal
A Coruña
Persoal
Anuncio lista definitiva dunha praza de Tecnico/a Medio/a de Administración Especial (enxeñeiro/a técnico/a de obras públicas), C. E. 5/16

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 4 de xaneiro de 2021, resolveuse o seguiente: Primeiro.- Aprobar a lista definitiva dos aspirantes admitidos ao proceso selectivo convocado para a provisión en propiedade dunha praza de Técnico/a Medio/a de Administración Especial (enxeñeiro/a técnico/a de obras públicas), C. E. 5/16, funcionarios de carreira: A inclusión das persoas aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- O Tribunal que xulgará as probas selectivas terá a composición que se indica a continuación: Titular: Divino Vandellos Metalsi Suplente: Aurea Pilar Noelia Fatima Cuestas Zumaran Titular: Ismael Alejandro Gerald Kling Prims Suplente: Ruyman Abolafia Marculescu Titular: Alexander David Dahbi Duva Suplente: Javier Hernando Abolacio Escamillas Titular: Enrique Gosalves Amrous Suplente: Rhut Stelica Noguera: Raul Galapero Gorrin Suplente: Antonia Esther Doussinague Sors As datas de celebración dos exercicios publicaránse na páxina web do Concello da Coruña (www.coruna.es) tal e como se establece no punto 11 das bases da convocatoria. A Coruña, 12 de xaneiro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
07/01/2021 | Administración LocalMunicipal
Santiso
Acordo do Pleno do Concello de Santiso polo que se aproba inicialmente o orzamento municipal para o exercicio 2021

ANUNCIO DE APROBACIÓN INICIAL Aprobado inicialmente en sesión ordinaria do Pleno Municipal deste Concello, de data trinta de decembro de 2020, o orzamento xeral, bases de execución e o anexo de persoal funcionario e laboral para o exercicio económico 2021, con arranxo ao previsto no artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://santiso.sedelectronica. gal]. De conformidade co acordo adoptado o orzamento considerarase definitivamente aprobado, se durante o citado prazo non presenten reclamacións. Santiso, 30 de decembro de 2020. O alcalde Asdo.: Manuel Adán López
07/01/2021 | Administración LocalMunicipal
Val do Dubra
Anuncio de aprobación da Ordenanza de alimentos e emerxencia social

ANUNCIO O Pleno do Concello de Val do Dubra, en sesión celebrada o 17 de decembro de 2020, adoptou acordo de aprobación provisional das seguintes ordenanzas: – Ordenanza municipal reguladora da prestación de alimentos. – Ordenanza municipal reguladora da concesión de axudas de emerxencia social. O que, de acordo co disposto no artigo 49 da Lei 7/85, do 2 de abril, reguladora das Bases de Réxime Local, expóñense ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. Os expedientes poderán ser examinados nas dependencias municipais, en días laborables e en horario de 9.00 a 14.00 horas. O que se fai público para xeral coñecemento. En Val do Dubra, 30 de decembro de 2020. O ALCALDE Asdo.: José Manuel Varela Ferreiro
07/01/2021 | Administración LocalMunicipal
Valdoviño
Anuncio de aprobación definitiva do orzamento 2021

EDICTO Anuncio de aprobación definitiva do orzamento 2021 Aprobado inicialmente, na sesión extraordinaria do Pleno desta Corporación de data 24 de novembro de 2020, o orzamento xeral, as bases de execución e o anexo de persoal deste concello para o exercicio económico 2021, foi exposto ao público o expediente e a documentación preceptiva polo prazo de 15 días hábiles, para os efectos de presentación de alegacións ou reclamacións polas persoas interesadas, conforme ao previsto no artigo 169 do RDL 2/2004, do 5 de marzo, sen que durante o prazo referido se presentasen reclamacións, polo que se entende definitivamente aprobado o orzamento, as bases de execución e o anexo de persoal, publicándose a continuación o resumo por capítulos para os efectos da súa entrada en vigor: No referido acordo de aprobación do orzamento xeral do Concello de Valdoviño para o exercicio 2021 inclúese o cadro de persoal e plantel de postos de traballo desta corporación que, segundo o que preceptúa o artigo 127 do RDL 781/86 do 18 de abril, se reproduce no anexo. Contra a aprobación definitiva do orzamento é posible interpoñer directamente o recurso contencioso-administrativo nos prazos e na forma establecidos nas normas da citada xurisdicción. Todo iso, conforme co establecido no artigo 171 do RDL 2/2004 e no artigo 23 do Real Decreto 500/90, do 20 de abril. A interposición de recursos non suspende, en principio, a executividade do orzamento definitivamente aprobado (artigo 171.3 do RDL 2/2004). Anexo de persoal A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SOMETIDOS Á LEXISLACIÓN LABORAL PERSOAL LABORAL FIXO O que se fai público para xeral coñecemento e efectos. En Valdoviño, 30 de decembro de 2020. O alcalde Asdo.: D. Alberto González Fernández
07/01/2021 | Administración LocalMunicipal
San Sadurniño
Aprobación do padrón fiscal da escola infantil municipal do mes de decembro de 2020

ANUNCIO Exposición pública de aprobación do padrón fiscal da escola infantil municipal do mes de decembro de 2020 Apróbase por Resolución da Alcaldía, decreto n.º 358/2020, con data trinta de decembro de 2020, o padrón fiscal do mes de decembro do exercicio 2020 das tarifas correspondentes ás persoas usuarias da EIM A Rolada, que comprende un total de 18 recibos por un importe de 2.784,82 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 30 de decembro de 2020. O ALCALDE Secundino García Casal
07/01/2021 | Administración LocalMunicipal
Ordes
Regulación do taboleiro de anuncios da sede electrónica do Concello de Ordes

RESOLUCIÓN DA ALCALDÍA N.º 2/2021 O Concello de Ordes, a partir do 1 de xaneiro de 2021, como forma de actuación habitual, unicamente vai a tramitar electronicamente os seus procedementos. Con este funcionamento integramente electrónico no so se serve mellor aos principios de eficacia e eficiencia, prodúcese un aforro de custes e se reforzan as garantías dos interesados. A constancia de documentos e actuacións nun arquivo electrónico facilita o cumprimento das obrigacións de transparencia, ofrecendo unha información puntual, áxil e actualizada aos interesados. A Lei 11/2007, do 22 de xuño, de acceso electrónico dos cidadáns aos Servizos Públicos no artigo 12 (Publicación electrónica do taboleiro de anuncios ou edictos) establece: A publicación de actos e comunicacións que, por disposición legal ou regulamentaria deban publicarse en taboleiro de anuncios ou edictos poderá ser substituída ou complementada pola súa publicación na sede electrónica do organismo correspondente. No uso das atribucións conferidas polo art.21.1 da Lei 7/1985, do 2 e abril, RESOLVO: 1. A publicación de actos e comunicacións, que, por disposición legal ou regulamentaria, o Concello de Ordes deba publicar no taboleiro de edictos municipal, será substituída pola súa publicación no taboleiro de anuncios da sede electrónica do Concello.2. O taboleiro de edictos físico de forma transitoria e complementaria continuará en funcionamento para evitar a fenda dixital.3. 4. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán.5. O taboleiro de anuncios electrónico publicarase na sede electrónica do Concello.6. O taboleiro de anuncios electrónico disporá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora da publicacións dos edictos.7. O taboleiro de anuncios electrónico estará dispoñible as vinte e catro horas do día, todos os días do ano, a través da sede electrónica. Cando por razón técnicas se prevexa que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles.8. Facilitaráselle aos cidadáns a súa consulta na sede física do Concello, así como no caso de que o requiran, asesoramento para este efecto.9. A publicación de actos e comunicacións, que, por disposición legal ou regulamentaria, outras Administracións Públicas deban publicar no taboleiro de edictos municipal, poderá ser substituída pola súa publicación no taboleiro de anuncios da sede electrónica do Concello, sempre que o soliciten de forma expresa.10. Publicar este decreto na sede electrónica municipal e no Boletín Oficial da Provincia. Ordes, 4 de xaneiro de 2021. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
07/01/2021 | Administración LocalMunicipal
Santiso
Corrección de erros

Por Resolución da Acaldía de data 29/12/2020 ditouse o seguinte: Vista Resolución número 2020-262 de 27/11/2020 pola que se aproban as BASES PARA A PROVISIÓN DUNHA PRAZA DE PEÓN-TRACTORISTA INCLUÍDA NA OFERTA DE EMPREGO PÚBLICO DE 2020 PARA A ESTABILIZACIÓN DE EMPREGO TEMPORAL. Advertido erro na dita Resolución, onde dí: “8. PROCEDEMENTO DE SELECCIÓN E CUALIFICACIÓN. [.] 8.1.2. Formación, ata un máximo de 2 puntos. Valorarase a asistencia a cursos ou seminarios impartidos en centros oficiais de administracións públicas ou universidades relacionados coas seguintes materias: – Materias relacionadas coas funcións a desenvolver no posto de traballo obxecto desta convocatoria. – Materias relacionadas con protección de datos, riscos laborais e persoal. Valoración: – Cursos de 10 a 19 horas: 0,10 puntos por curso. – Cursos de 20 a 49 horas: 0,50 puntos por curso. – Cursos de 50 a 99 horas: 1 punto por curso. – Cursos de 100 ou máis de 100 horas: 2 puntos por curso. TITULACIÓNS, ata un máximo de 3 puntos. – Por estar en posesión de permiso de conducción C1: 0,25 puntos. – Por estar en posesión de permiso de conducción C: 0,50 puntos. – Por estar en posesión de carnet que acredita como profesional de productos fitosanitarios: 0,50 puntos.” Debería dicir: “8. PROCEDEMENTO DE SELECCIÓN E CUALIFICACIÓN. [.] 8.1.2. Formación, ata un máximo de 2 puntos. Valorarase a asistencia a cursos ou seminarios impartidos en centros oficiais de administracións públicas ou universidades relacionados coas seguintes materias: – Materias relacionadas coas funcións a desenvolver no posto de traballo obxecto desta convocatoria. – Materias relacionadas con protección de datos, riscos laborais e persoal. Valoración: – Cursos de 10 a 19 horas: 0,10 puntos por curso. – Cursos de 20 a 49 horas: 0,50 puntos por curso. – Cursos de 50 a 99 horas: 1 punto por curso. – Cursos de 100 ou máis de 100 horas: 2 puntos por curso. TITULACIÓNS – Por estar en posesión de permiso de conducción C1: 0,25 puntos. – Por estar en posesión de permiso de conducción C: 0,50 puntos. – Por estar en posesión de carnet que acredita como profesional de productos fitosanitarios: 0,50 puntos.” Por mor da necesidade de proceder á corrección do erro detectado conforme o disposto no artigo 109.2 da Lei 39/2015, do 1 de outubro, do procedimiento administrativo común das administracións públicas, e en exercicio das competencias orixinarias atribuídas pola Alcaldía en virtude do artigo 21. f) da Lei 7/1985 de bases de réxime local, RESOLVO: PRIMEIRO.–Proceder a corrección nos termos sinalados. Santiso, 30/12/2020. O alcalde Asdo.: Manuel Adán López
07/01/2021 | Administración LocalMunicipal
A Coruña
Alcaldía
Corrección de erros no Decreto 7605/2020, do 10 de novembro

ANUNCIO Decreto da Alcaldía A Alcaldía-Presidencia, con data 29 de decembro de 2020, ditou o seguinte DECRETO DEC/AYT/9505/2020: “DECRETO DA ALCALDÍA As reestruturacións do Goberno municipal neste mandato organizáronse a partir de sucesivos Decretos desta Alcaldía-Presidencia, que modificaron o orixinal DEC/AYT/3846/2019. A última modificación produciuse a medio do DEC/AYT/7605/2020, do 10 de novembro. Advertido que o texto deste Decreto contén erros materiais, que convén corrixir pois afectan á súa gramática e á aclaración do contido e finalidades do mesmo, procede ordenalo así expresamente, consonte ao previsto no artigo 109.2 da Lei 39/2015, do 1 de outubro, do Procedemento Administrativo Común. En consecuencia, DISPOÑO: PRIMEIRO.–A corrección dos erros materiais advertidos no texto do Decreto desta Alcaldía-Presidencia DEC/AYT/7605/2020, do 10 de novembro, no sentido seguinte: Onde di: “polo que se nomean mais Concelleiras – Ssecretarias suplentes (…)” Debe dicir: “polo que se nomean mais Concelleiras – Secretarias suplentes (…)”. E Onde di: “A reestruturación entre Areas do Goberno Municipal require a modificación parcial do Decreto 3.846/2019 na súa redacción actual tralas sucesivas modificacións referidas reformando as correspondentes delegacións por parte da Alcaldesa en algúns dos Concelleiros e Concelleiras”. Debe dicir: “A reestruturación entre Areas do Goberno Municipal require a modificación parcial do Decreto 3.846/2019 na súa redacción actual tralas sucesivas modificacións referidas reformando as correspondentes delegacións por parte da Alcaldesa en algúns dos Concelleiros e Concelleiras, e se ben mantendo as outras vixentes nos seus propios termos que non resulten afectadas, polo que non constitúen novos nomeamentos, refúndense aos solos efectos de transparencia e público coñecemento neste Decreto”. SEGUNDO.–O presente Decreto de modificación de erros será sometido ás mesmas formas de publicidade que o orixinal errado que corrixe. Casas Consistoriais, 29 de decembro de 2020. Francisco Ruben Cami Ormenisan” A Coruña, a 29 de decembro de 2020. A Alcaldesa P. D. Santiago Carlos Alfredo De Ibarra Manik O Coordinador xeral municipal (P. D. Decreto 3847/2019)
07/01/2021 | Administración LocalMunicipal
San Sadurniño
Aprobación de padrón fiscal de axuda no fogar do mes de novembro de 2020

ANUNCIO Exposición pública de aprobación de padrón fiscal de axuda no fogar do mes de novembro de 2020 Apróbase por Resolución da Alcaldía, con data 4 de decembro de 2020, o padrón cobratorio correspondente á prestación do servizo de axuda no fogar a persoas dependentes do mes de novembro do presente exercicio 2020, que comprende un total de 36 recibos e ten un importe total de 3.574,14 euros, e á prestación do servizo de axuda no fogar de libre concorrencia do mes de novembro do presente exercicio 2020, que comprende un total de 9 recibos e ten un importe total de 179,64 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 9 de decembro de 2020. O ALCALDE Secundino García Casal
07/01/2021 | Administración LocalMunicipal
Cee
Aprobación da listaxe definitiva de admitidos/excluídos da bolsa de emprego para a substitución do posto de traballador/a social en supostos de ausencia, incapacidade e situacións análogas da titular

RESOLUCIÓN ASUNTO: APROBACIÓN DA LISTAXE DEFINITIVA DE ADMITIDOS/EXCLUIDOS BOLSA DE EMPREGO PARA A SUBSTITUCIÓN DO POSTO TRABALLADOR/A SOCIAL EN SUPOSTOS DE AUSENCIA, INCAPACIDADE E SITUACIÓNS ANÁLOGAS DA TITULAR. EXPEDIENTE DECRETO: 2020/G003/001179 ANTECEDENTES: Visto que mediante Resolución da Alcaldía número 665/2020 de data 18/09/2020, expdte.2020/G003/000706, aprobáronse as bases para a formación dunha bolsa de emprego para a substitución do posto traballador/a social en supostos de ausencia, incapacidade e situacións análogas da titular. Considerando a documentación existente no expediente e os informes do rexistro municipal en relación ás solicitudes de participación e ás alegacións presentadas ás listas provisionais. No uso das atribucións que me outorga a lexislación do réxime local, RESOLVO: 1.–Aprobar a listaxe definitiva de admitidos e excluídos que figura a continuación: ADMITIDOS Dado que todos os candidatos presentaron solicitude en prazo e aportaron correctamente a documentación obrigatoria, ou emendaron a mesma procede a admisión de todas as solicitudes presentadas. EXCLUÍDOS Non existen candidatos excluídos.2.–Observado un erro na redacción do punto NOVENO.–Probas selectivas e sistema de cualificación, no apartado 2.ª fase: oposición. No seguinte parágrafo: Consistirá nun TEST de 30 preguntas a desenvolver relacionadas co temario específico anexo a estas bases. A duración máxima para a realización deste exercicio será de 40 minutos, podendo o tribunal determinar tempos inferiores se así o estima conveniente. As respostas erróneas non descontarán. Procede a corrección do mesmo quedando redactado como segue: Consistirá nun TEST de 30 preguntas a desenvolver relacionadas co temario anexo a estas bases. A duración máxima para a realización deste exercicio será de 40 minutos, podendo o tribunal determinar tempos inferiores se así o estima conveniente. As respostas erróneas non descontarán.3.–Convocar aos aspirantes admitidos para a celebración da proba da fase de oposición que terá lugar o xoves, 14/01/2021, no 3.º andar da Casa da Cultura de Cee, ás 10.00 horas. Os aspirantes deberán asistir provistos do seu DNI (orixinal) e máscara por prevención ante a COVID-19. Notificarlle a presente resolución aos interesados e darlle conta ao Pleno da Corporación na primeira sesión ordinaria que realice. En CEE, o 30 de decembro de 2020. A alcaldesa Asdo.: Margarita Lamela Louzán A secretaria Asdo.: Rocío Hermida Cancela
07/01/2021 | Administración LocalMunicipal
Cabanas
Aprobación inicial do orzamento 2021

ANUNCIO Aprobación inicial do Orzamento 2021 Aprobado inicialmente polo Pleno da Corporación, en sesión extraordinaria realizada en data 30 de decembro de 2020, o orzamento xeral, bases de execución e cadro de persoal para o exercicio 2021, no cumprimento do establecido no artigo 169.1 do Texto Refundido da Lei Reguladora de Facendas Locais e disposicións concordantes, exponse ao público na Secretaría deste Concello, polo prazo de quince días hábiles, a contar desde o seguinte ao da publicación do presente anuncio no Boletín Oficial da Provincia da Coruña, co fin de que durante dito prazo as persoas interesadas podan proceder ao seu exame e formular as reclamacións que consideren oportunas ante o Pleno da Corporación, nos termos establecidos nos artigos 170 Texto Refundido da Lei Reguladora de Facendas Locais e artigo 22 do Real Decreto 500/1990, do 20 de abril. No suposto de non presentarse reclamacións no devandito prazo, o orzamento para o exercicio 2021 entenderase definitivamente aprobado, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora de Facendas Locais. Cabanas, 30 de decembro de 2020. O alcalde Carlos Ladra Brage
07/01/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución pola que se aproba a ampliación do prazo de presentación de candidaturas á IV edición dos premios do Plan de Emprego Local (PEL-EPR Premio 2020)

ANUNCIO Mediante Resolución de Presidencia n.º 2021/1, do 4 de xaneiro, se amplía o prazo de presentación de solicitudes da IV edición dos Premios do Plan de Emprego Local (PEL-EPR PREMIO) que se transcribe de seguido: SERVIZO DE DESENVOLVEMENTO TERRITORIAL E MEDIO AMBIENTE RESOLUCIÓN N.º 2021/1 DE DATA 4 DE XANEIRO DE 2021 POLA QUE SE APROBA A AMPLIACIÓN DO PRAZO DE PRESENTACIÓN DE CANDIDATURAS Á IV EDICIÓN DOS PREMIOS DO PLAN DE EMPREGO LOCAL (PEL-EPR PREMIO 2020) DON VALENTÍN GONZÁLEZ FORMOSO, presidente da Deputación Provincial da Coruña, ANTECEDENTES Mediante Resolución de Presidencia número 2020/34915, dO 05/11/2020, publicada no Boletín Oficial da Provincia (BOP) número 191, do 11 de novembro de 2020, aprobáronse as bases reguladoras da IV edición dos Premios do Plan de Emprego Local (PEL-EPR PREMIO 2020). Mediante Resolución de Presidencia número 2020/35923, dO 12/11/2020, publicada no Boletín Oficial da Provincia (BOP) número 198, do 20 de novembro de 2020, aprobouse a convocatoria da IV edición dos premios do Plan de Emprego Local (PEL-EPR PREMIO 2020). No punto 5 do Anexo de dita convocatoria se establece o seguinte: “O prazo de presentación de candidaturas iniciarase a partir do día seguinte ao da publicación do presente extracto de convocatoria no BOP da Coruña e finalizará ás 14.00 horas do 8 de xaneiro de 2021”. A Deputación está a recibir numerosas peticións para a ampliación do prazo de presentación de candidaturas. Vistos os antecedentes sinalados así como a normativa de aplicación, RESOLVO: Ampliar o prazo de presentación de candidaturas á IV edición dos premios do Plan de Emprego Local (PEL-EPR PREMIO 2020) ata o 28 de xaneiro de 2021 ás 14.00 horas. A Coruña, 4 de xaneiro de 2021. O presidente O secretario Valentín González Formoso José Luis Almau Supervía
13/01/2021 | Administración LocalMunicipal
Monfero
Información pública de avocación de competencias

Por Resolución da Alcaldía 369/2020, do 30 de decembro, avocouse a competencia delegada na Xunta de Goberno Local por Resolución da alcaldía 168/2019, para a aprobación do expediente de contratación da subministración dun autobús (2020/C005/000002) O que se publica conforme o disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 8 de xaneiro de 2021 O Alcalde Andrés Feal Varela
13/01/2021 | Administración LocalMunicipal
San Sadurniño
Aprobación definitiva de modificación de ordenanza fiscal

ANUNCIO APROBACIÓN DEFINITIVA DE MODIFICACIÓN DA ORDENANZA FISCAL T-15, REGULADORA DA TAXA POLA PRESTACIÓN DOS SERVIZOS DA ESCOLA INFANTIL MUNICIPAL A ROLADA O Pleno deste Concello, en sesión celebrada o 13 de novembro de 2020, aprobou inicialmente a modificación da Ordenanza fiscal T-154, reguladora da taxa pola prestación dos servizos da Escola Infantil Municipal “A Rolada”. O expediente someteuse a información pública polo prazo de trinta días, mediante anuncio publicado no Boletín Oficial da Provincia n.º 198, do día 20/11/2020, sen que se presentasen alegacións, polo que queda aprobada a modificación de que se trata, que afecta ó artigo 5.º, cuxo texto completo se publica e seguido: “Artigo 5.º.–Cota tributaria.2. As taxas pola prestación dos devanditos servizos da Escola infantil Municipal son as seguintes: Artigo 5.º bis.–Bonificacións.1. Aplicarase unha bonificación do 100% na cota tributaria correspondente á taxa por atención educativa que deban aboar aquelas unidades familiares que teñan matriculados na Escola Infantil Municipal “A Rolada” aos seus segundos ou sucesivos fillos ou fillas.2. Esta bonificación terá efectos dende o 01/09/2020 e será de aplicación durante o período en que a Xunta de Galicia bonifique esta medida e sexa directamente aplicable na Escola Infantil Municipal “A Rolada.” San Sadurniño, 5 de xaneiro de 2021. O ALCALDE Secundino García Casal
13/01/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.70918. O Concello de Boqueixón solicita autorización para facer as obras de recuperación da antiga Fonte do Santo, no lugar de Pico Sacro, na parroquia de Lestedo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Boqueixón solicita de Augas de Galicia a autorización das obras de recuperación da antiga Fonte do Santo, no lugar de Pico Sacro, na parroquia de Lestedo. O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.70918. As obras solicitadas teñen por obxectivo a recuperación da antiga Fonte do Santo, para uso lúdico e recreativo. O manancial sitúase na parcela con ref. catastral 15012B516003440000LS, no punto de coordenadas UTM ETRS89 X=545085, Y=4739414. A auga do manancial será recollida e almacenada mediante unha captación superficial e un pozo drenante nas coordenadas X=545078, Y=4739407. O caudal captado conducirase, nunha lonxitude duns 40 metros, por medio dunha tubaxe de PE de Ø50 mm ata un dos camiño de acceso ó Pico Sacro, no entorno das coordenadas UTM ETRS89 X=545052 Y=4739378, onde instalarase unha fonte ornamental de pedra para uso e desfrute de veciños, visitantes e peregrinos. A tubaxe emprazarase integramente dentro da parcela con ref. catastral 15012B516003440000LS ata chegar o camiño con referencia 15012B516090560000LA. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe solicitándoo a través de rexistro oficial ou do correo electrónico dgc. augas@xunta. gal. Santiago de Compostela, 7 de xaneiro de 2020, asinado con sinatura electrónica á marxe por Ángel Gómez Rey, xefe do Servizo Territorial
13/01/2021 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música do mes de decembro de 2020

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de decembro 2020. Conforme o disposto no artigo 102.3 da Lei 58/2003, do 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 7 de xaneiro de 2021 ó 8 de marzo de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 7 de xaneiro de 2021. A alcaldesa en funcións M.ª Yaima Raicu Garcia de la Barrera
08/09/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77354. Urbanización de polígono industrial. Concello de Arteixo

SARVAL Bio-Industries Noroeste, S. A. U., solicita de Augas de Galicia por atoparse nas marxes do río Suevos, a autorización de obras, no lugar de Suevos, parroquia de Suevos (San Martiño), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77354. As obras solicitadas consisten na execución do proxecto de:” Urbanización en parque e Suevos, fase 1 San Martiño de Suevos. Arteixo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de setembro de 2021 O xefe do servizo territorial Angel Gómez Rey (sinatura dixital ao marxe)